**ประกาศเทศบาลตำบลคลองทรายขาว**

**เรื่อง นโยบายการบริหารทรัพยากรบุคคล**

**..................................**

 เพื่อให้เป็นไปตามพระราชบัญญัติระเบียบบริหารงานบุคคลส่วนท้องถิ่น พ.ศ.2562 พระราชบัญญัติข้อมูลข่าวสารของทางราชการ พ.ศ.๒๕๔๐ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 รองรับภารกิจขององค์กรตามแผนการปฏิรูปประเทศและยุทธศาสตร์ชาติ ๒๐ ปี (พ.ศ.2561-2580) รวมทั้งให้สอดคล้องกับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA)

 ข้าพเจ้า นายนิรันดร์ ออสันตินุตสกุล นายกเทศมนตรีตำบลคลองทรายขาว จึงกำหนดนโยบายการบริหารทรัพยากรบุคคล เพื่อใช้เป็นแนวทางในการบริหารทรัพยากรบุคคลของเทศบาลตำบลคลองทรายขาว

 **1.ด้านการสรรหา (Recruitment)**

 เทศบาลตำบลคลองทรายขาว โดยงานการเจ้าหน้าที่สำนักปลัด ดำเนินการวางแผนอัตรากำลังคน สรรหาคนตามคุณสมบัติที่กำหนด และเลือกสรรคนดีคนเก่ง เพื่อปฏิบัติภารกิจของเทศบาลตำบล คลองทรายขาว แผนการปฏิรูปและยุทธศาสตร์ชาติ ๒0 ปี (พ.ศ.2561-2580)

 แนวทางการปฏิบัติ ดังนี้

 1.1 จัดทำแผนอัตรากำลัง ๓ ปี เพื่อใช้ในการกำหนดโครงสร้างและกรอบอัตรากำลังที่รองรับ ต่อภารกิจของเทศบาลตำบลคลองทรายขาว รวมทั้งแผนการปฏิรูปประเทศและยุทธศาสตร์ชาติ ๒0 ปี (พ.ศ.2561-2580)

 1.2 จัดทำและดำเนินการตามแผนสรรหาพนักงานส่วนตำบลและพนักงานจ้างให้ทันต่อ การเปลี่ยนแปลงหรือการสูญเสียกำลังคน โดยมุ่งเน้นให้มีอัตราว่างไม่เกินร้อยละ ๖ ของบุคลากรทั้งหมด

 1.3 การรับสมัครบุคคลเพื่อสรรหาเป้นพนักงานจ้าง ต้องประกาศทางเว็บไซต์ของเทศบาลตำบลคลองทรายขาว ปิดประกาศ ณ บอร์ดประชาสัมพันธ์เทศบาลตำบลคลองทรายขาว และแจ้งข่าวประชาสัมพันธ์ไปยังหน่วยงานอื่น ได้แก่สำนักงานส่งเสริมการปกครองท้องถิ่นอำเภอ เพื่อสร้างการรับรู้และเข้าถึงกลุ่มแรงงานต่างๆได้อย่างมีประสิทธิภาพ

 1.4 แต่งตั้งคณะกรรมการในการสรรหา และเลือกสรรหาจากหัวหน้าส่วนราชการที่รับผิดชอบงานของตำแหน่งที่จะสรรหาและเลือกสรร ให้มีผู้ทรงคุณวุฒิหรือผู้มีประสบการณ์ในงานที่เกี่ยวข้องกับตำแหน่งนั้น ทั้งภายในหรือภายนอกองค์การบริหารส่วนตำบล เพื่อให้สามารถเลือกสรรผู้ที่มีความรู้ ความสามารถ และเป็น คนดี สอดคล้องตามภารกิจของแต่ละส่วนราชการ

 **2. ด้านการพัฒนา (Development)**

เทศบาลตำบลคลองทรายขาว โดยงานการเจ้าหน้าที่ สำนักปลัด ดำเนินการวางแผนพัฒนาบุคลากร เตรียมความพร้อมของข้าราชการและพนักงานจ้าง พัฒนาความรู้ ทักษะ และสมรรถนะ โดยใช้เครื่องมือที่หลากหลายตามเส้นทางการพัฒนาบุคลากร เพื่อให้สามารถรองรับภารกิจของเทศบาลตำบลคลองทรายขาว แผนการปฏิรูปประเทศและยุทธศาสตร์ชาติ ๒0 ปี (พ.ศ.2561-2580)

 แนวทางการปฏิบัติ ดังนี้

 2.1 จัดทำและดำเนินการตามแผนพัฒนาบุคลากรประจำปีให้สอดคล้องตามความจำเป็น และความต้องการในการพัฒนาของบุคลากรในทุกส่วนราชการ

 2.2 จัดทำเส้นทางการพัฒนาบุคลากร เพื่อเป็นกรอบในการพัฒนาใช้เป็นแหล่งเรียนรู้ได้ตลอดเวลาอย่างเป็นระบบ

 2.3 สร้างหรือเผยแพร่ประชาสัมพันธ์บทเรียนความรู้เฉพาะด้านตามสายงานให้อยู่ในระบบ E-learning เพื่อให้บุคลากรใช้เป็นแหล่งเรียนรู้ตลอดเวลาอย่างเป็นระบบ

 2.4 นำระบบสารสนเทศเพื่อยกระดับการพัฒนาทรัพยากรบุคคล มาใช้เป็นระบบงานพัฒนาบุคคล

 2.5 ส่งเสริมให้ข้าราชการ ลูกจ้างประจำ และพนักงานจ้าง ตามเกณฑ์มาตรฐานความรู้ ทักษะ และสมรรถนะ

 2.6 จัดให้มีการประเมินข้าราชการ ลูกจ้างประจำ และพนักงานจ้าง ตามเกณฑ์มาตรฐานความรู้ ทักษะ และสมรรถนะที่กำหนด

 2.7 จัดให้มีการประเมินความพึงพอใจของบุคลากรที่มีการพัฒนาบุคลากรของเทศบาลตำบลคลองทรายขาว

 **3. ด้านการรักษาไว้ (Retention)**

 เทศบาลตำบลคลองทรายขาว โดยงานการเจ้าหน้าที่ สำนักปลัดต้องวางแผนกลยุทธ์ด้านการบริหารทรัพยากรบุคคล พัฒนาคุณภาพชีวิตของบุคลากรเทศบาลตำบลคลองทรายขาว จัดทำความก้าวหน้าใน สายงาน ปรับปรุงระบบฐานข้อมูลบุคคล การประเมินผลการปฏิบัติราชการของข้าราชการและลูกจ้างประจำการประเมินผลการปฏิบัติงานของพนักงานจ้างที่มีประสิทธิภาพ และยกย่อง ชมเชยบุคลากร เพื่อให้บุคลากรเกิดความผูกพันต่อเทศบาลตำบลคลองทรายขาว

 แนวทางการปฏิบัติ ดังนี้

 3.1 จัดทำ ดำเนินการ และรายงานผลตามแผนกลยุทธ์ด้านการบริหารทรัพยากรบุคคล รวมทั้งเผยแพร่ไว้ทางเว็บไซต์เทศบาลตำบลคลองทรายขาว

 3.2 พัฒนาคุณภาพชีวิต โดยมุ่งเน้นพัฒนาทั้ง ๔ ด้าน ประกอบด้วย ๑) ด้านการทำงาน 2) ด้านชีวิตส่วนตัว 3) ด้านสังคม 4) ด้านเศรษฐกิจ

 3.3 จัดทำเส้นทางความก้าวหน้าในสายงานแจ้งเวียนให้ทุกส่วนราชการทราบ

 3.4 ปรับปรุงฐานข้อมูลบุคลากรในระบบสารสนเทศทรัพยากรบุคคลให้เป็นปัจจุบันและทันสมัย

 3.5 จัดกิจกรรมการยกย่อง ชมเชยบุคลากร เช่น การคัดเลือกบุคคลและส่วนราชการต้นแบบเพื่อเป็นการเสริมร้างความรัก ผูกพันระหว่างบุคลากรกับผู้บริหาร และหากมีบุคลากรที่ประพฤติดีสมควรแก่การเป็นแบบอย่าง ให้หัวหน้าส่วนราชการรายงานให้นายกเทศบาลตำบลคลองทรายขาวรับทราบเพื่อพิจารณาเป็นกรณีพิเศษ

 3.6 ควบคุมให้การประเมินผลการปฏิบัติราชการของข้าราชการ ลูกจ้างประจำ และประเมินผลการปฏิบัติงานของพนักงานจ้างเป็นไปตามหลักเกณฑ์และวิธีการที่เทศบาลตำบลคลองทรายขาวกำหนด พร้อมทั้งให้การเลื่อนขั้นเงินเดือนของข้าราชการ เลื่อนขั้นค่าจ้างลูกจ้างประจำ และเลื่อนค่าตอบแทนพนักงานจ้างตามภารกิจเป็นไปตามช่วงเวลาที่กำหนด หากมีข้าราชการหรือลูกจ้างประจำหรือพนักงานจ้างตามภารกิจ ร้องขอความเป็นธรรมให้รวบรวมและรีบนำเสนอนายกเทศบาลตำบลคลองทรายขาวพิจารณาโดยด่วน

 **4.ด้านการใช้ประโยชน์ (Utilization)**

 เทศบาลตำบลคลองทรายขาว โดยทุกส่วนราชการต้องร่วมมือกันในการบริหารทรัพยากรบุคคลอย่างเป็นระบบ แจ้งให้บุคลากรเข้าถึงช่องทางการรับทราบข้อมูลก้านการบริหารทรัพยากรบุคคลรวมทั้งควบคุม กำกับ ดูแลให้ปฏิบัติราชการอย่างมีประสิทธิภาพ

 แนวทางการปฏิบัติ ดังนี้

 4.1 ให้ผู้บังคับบัญชามอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติรวมทั้งควบคุม กำกับ ดูแลผู้ใต้บังคับบัญชาปฏิบัติตามระเบียบวินัย ประมวลจริยธรรมของข้าราชการ ข้อบังคับว่าด้วยจรรยาบรรณของข้าราชการ หากผู้ใต้บังคับบัญชากระทำความผิดหรือทุจริตให้รายงานให้นายกเทศบาลตำบลคลองทรายขาว

 4.2 การพิจารณาแต่งตั้งข้าราชการให้ดำรงในระดับที่สูงขึ้นในตำแหน่งต่างๆ จะยึดถือความรู้ ความสามารถและประโยชน์สูงสุดที่เทศบาลตำบลคลองทรายขาวจะได้รับเป็นเกณฑ์

 ทั้งนี้ ให้งานการเจ้าหน้าที่ สำนักปลัดรายงานผลการดำเนินงานตามนโยบายดังกล่าวให้นายกเทศบาลตำบลคลองทรายขาวทราบ ดังนี้

 - ครั้งที่ ๑ ภายในวันที่ 30 เมษายน ของทุกปี

 - ครั้งที่ ๒ ภายในวันที่ 31 ตุลาคม ของทุกปี

จึงประกาศมาให้ทราบโดยทั่วกัน

 ประกาศ ณ วันที่ เดือน มิถุนายน พ.ศ.2562

(นายนิรันดร์ ออสันตินุตสกุล)

 นายกเทศมนตรีตำบลคลองทรายขาว